Spøttrup Borg er Danmarks bedst bevarede middelalder-borg. I disse dage kæmper 500 deltagere fra 25 forskellige lande i mange forskellige discipliner, der alle har middelalderen til fælles. Der er både kampe med sværd, økser og køller, som kombineres i både solo- og holdkampe. Med til stævnet er holdet "Broderskabet". De skal deltage i konkurrencerne, men det er langt fra den eneste grund til, at de har valgt at deltage i stævnet. Hos "Broderskabet" er det fællesskabet, der er i fokus. - Jeg tror, det vigtigste for os som enhed, det er at vi vil heller tabe sammen. Vi vil styrke hele klubben sammen. Gå frem mod målet, og så have det fælleskab vi har, fortæller Frederik Søjborg, der er en del af "Broderskabet". Man regner med, at omkring 20.000 tilskuere vil kigge forbi i løbet af weekenden, hvor der også er et stort marked og gourmetmad fra middelalderens køkken. TV2 Nord er med til stævnet hele weekenden, der løber fra den 26.-28. maj.

Referat:
Danmark er for første gang vært ved VM i Middelalderkamp, som i disse dage kæmpes på Spøttrup Borg.